
- PROCES - VERBAL -
ŞEDINŢĂ ORDINARĂ 
Consiliul Local Joiţa

          Încheiat azi – 30.04.2025 - în şedinţă ordinară a Consiliului Local Joiţa, convocată conform art. art. (133), alin. (1) din OUG nr. 57/2019 – privind Codul Administrativ.
Prezenţă: - 13 (treisprezece) consilieri locali din numărul de 13 (treisprezece), membri ai Consiliului Local Joiţa stabilit prin ordin al prefectului,sedința are loc la sediul Primăriei Joița.
Preşedintele de şedinţă – consilier local Neagu Laurențiu Ionuț, deschide oficial şedinţa, conform art. 137 din OUG nr. 57/2019 – privind Codul administrativ, şedinţa este declarată legal constituită.
          În continuare, ordinea de zi a şedinţei ordinare, organizată în sala de ședință, pentru ziua de 30.04.2025, ora 0900, conform Dispoziţiei nr. 61/23.04.2025, este prezentată de preşedintele de şedinţă:
1.Depunere juramânt consilier local supleant Stan Ștefan Partidul Național Liberal -Încheiere de ședință din camera deconsiliu din data de 01.04.2025, pronunțată de Judecătoria Bolintin Vale în dosarul numărul nr. 2112/192/2025.

2. Proiect nr. 19/2025 privind alegerea unui consilier local, ca preşedinte de şedinţă al Consiliului Local – Joiţa, judeţul Giurgiu – inițiator primar comună;
-  referat de aprobare înregistrat sub nr. 2157/10.04.2025, a primarului Comunei Joiţa;
 - raportul secretarului general al UAT Joița  înregistrat sub nr. 2158/10.04.2025;
 -  avizele comisiilor de specialitate din cadrul Consiliului Local Joiţa;

[bookmark: _Hlk196908127][bookmark: _Hlk88215164]3. Proiect nr. 20/2025 privind  aprobarea contului de încheiere al exercițiului bugetar  pentru anul 2024 – inițiator primar comună;
 -  referat de aprobare înregistrat sub nr. 2163/10.04.2025, a primarului Comunei Joiţa;
 -  raportul compartimentului – contabilitate  înregistrat sub nr.2164/10.04.2025;
 -  avizele comisiilor de specialitate din cadrul Consiliului Local al Comunei Joiţa;

4. Proiect nr. 21/2025 privind indexarea cu rata inflației a impozitelor și taxelor locale pentru anul fiscal 2026 – inițiator primar comună;
   -  referat de aprobare înregistrat sub nr. 2166/10.04.2025, a primarului Comunei Joiţa;
   -  raportul contabilului  înregistrat sub nr. 2168.10.04.2025;
   -  avizele comisiilor de specialitate din cadrul Consiliului Local Joiţa;

5. Proiect nr. 22/2025 privind aprobarea contractării şi garantării unei finanțări rambursabile interne în valoare de 23.500.000 lei - inițiator primar comună;
  - referatul de aprobare a Primarul comunei Joița, înregistrat sub nr. 2161/10.04.2025;
  - raportul compartimentului de resort din cadrul aparatului de specialitate al primarului, înregistrat sub nr. 2162/10.04.2025, având la bază raportul/opinia legală formulat/ă de Cabinetul Individual de Avocat Năstase Gabriel Constantin, înregistrat sub nr. 1719/26.03.2025;
  -  avizele comisiilor de specialitate din cadrul Consiliului Local Joița;

6.Proiect nr. 23/2025 privind aprobarea Normelor procedurale interne pentru contractarea și/sau garantarea de finanțări rambursabile pentru Unitatea administrativ-teritorială comuna Joița - inițiator primar comună;
  -  referatul de aprobare înregistrat sub nr. 2159/10.04.2025 a Primarului comunei Joița comunei Joița;
  - raportul de specialitate al compartimentului Achiziții publice nr. 2160/10.04.2025, având la bază raportul/opinia legală nr. 1719/26.03.2025 comunicat de Cabinetul Individual de Avocat Năstase Gabriel Constantin;
  -  avizele Comisiilor de specialitate din cadrul Consiliului Local Joița

7. Probleme diverse
  

Domnul primar intervine cu specificația că ordinea de zi se suplimentează cu 2 proiecte și anume:
a) Proiect de hotărâre nr. 24/2025 privind acordarea unui stimulent financiar tinerilor căsătoriți și pentru nou-născuți, cetățeni ai comunei Joița, județul Giurgiu – initiator primar comună
-Referat de aprobare înregistrat sub nr. 2435/24.04.2025, a primarului Comunei Joiţa;
-Raportul compartimentului – contabilitate  înregistrat sub nr.2436/24.04.2025;
-Avizele comisiilor de specialitate din cadrul Consiliului Local al Comunei Joiţa;
b) Proiect de hotărâre nr. 25/2025 privind aprobarea ajustării tarifelor de operare a CMID Frătești și încheierii unui Act adițional la Contractul de Delegare a gestiunii serviciului de operare a Centrului de management integrat al deșeurilor Frătești, inclusiv a Stației de sortare și a Stației de compostare nr. 3/30.10.2023, precum și acordarea mandatului special, acordat expres, reprezentantului comunei Joița în acest sens – initiator primar comună
- referatul de aprobare nr.2433 din 24.04.2025 al primarului;
- raportul de specialitate nr. 2434 din 24.04.2025 al Compartimentului Achiziții Publice;
- avizul Comisiilor de specialiytate din cadrul Consiliului Local Joița;
- adresa nr. 295/26.03.2025 a A.D.I. ”Management Eficient pentru un Județ Curat” Giurgiu;

Se supune la vot ordinea de zi cu tot cu suplimentarea acesteia: 
Se înregistrează următorul rezultat: 12 (doisprezece) voturi ,,pentru” ordinea de zi prezentată, domnul  Stan Ștefan depune jurământul după aprobarea ordiniide zi, ordinea de zi este aprobată.
Ulterior, preşedintele de şedinţă supune la vot procesul verbal de la şedinţa anterioară. 
Nu sunt obiecţii de fond sau de formă în ceea ce priveşte redactarea şi conţinutului acestui proces verbal de şedinţă. Se supune aprobării procesul verbal anterior de şedinţă şi se înregistrează următorul rezultat: 12 (doisprezece) consilieri locali din numărul de 13 (treisprezece), au votat “pentru”, Stan Ștefan nu votează.
 În continuare, se trece la dezbaterea ordinii de zi aprobate anterior.
Preşedintele de şedinţă prezintă primul punct de pe ordinea de zi: Depunere juramânt consilier local supleant Stan Ștefan Partidul Național Liberal -Încheiere de ședință din camera deconsiliu din data de 01.04.2025, pronunțată de Judecătoria Bolintin Vale în dosarul numărul nr. 2112/192/2025.
Domnul Stan Ștefan a fost validat prin încheierea Judecătoriei Bolintin Vale este supleant din partea PNL și este invitat să depună jurământul pe care îl semnează in dublu exemplar unul îi este înmânat acestuia și celallat ramane la dosar
Al doilea proiect: Proiect de hotărâre 19/2025 privind alegerea unui consilier local, ca preşedinte de şedinţă al Consiliului Local – Joiţa, judeţul Giurgiu – inițiator primar comună;
 Primarul comunei Joiţa citeşte referatul de aprobare. Raportul este prezentat de către secretar
Comisiile de specialitate prezintă aviz favorabil.
Sunt două propuneri pentru funcția de președinte pentru următoarele 3 luni și anume domnul Olaru Mihai propus de  domnul Oneală Ionuț și domnul Tudorică Cătălin.
Se supune la vot și rezultă că domnul Olaru primește 12 voturi pentru , iar domnul Tudorică Cătălin 1 vot.
Domnul Olaru Mihai este președintele  de ședință pentru următoarele 3 luni.
Nu mai sunt alte discuții si se supune la vot proiectul de hotărâre prezentat si dezbătut. Se înregistrează următorul rezultat: 12(doisprezece) voturi ,,pentru” și o abținere a domnului Olaru Mihai. Consiliul local Joiţa adoptă HCL  Joiţa cu nr.  19 /30.04.2025.
Al treilea proiect: Proiect de hotărâre nr. 20/2025 privind  aprobarea contului de încheiere al exercițiului bugetar  pentru anul 2024 – inițiator primar comună;
Primarul comunei Joiţa citeşte referatul de aprobare. Raportul este prezentat de către contabil.
Comisiile de specialitate prezintă aviz favorabil.
Li se aduce la cunoștință domnilor consilieri că termenul pentru încheiera contului de execuție pe anul anterior este in aprilie și cei de la audit au făcut acesastă recomanmdare, deaorece anul trecut nu s-a făcut aceasta trimestrial pemtru că există și această opțiune.
Nu mai sunt alte discuții si se supune la vot proiectul de hotărâre prezentat si dezbătut. Se înregistrează următorul rezultat: 13(treisprezece) voturi ,,pentru”. Consiliul local Joiţa adoptă HCL Joiţa cu nr.  20/30.04.2025.
Al patrulea proiect: Proiect de hotărâre nr. 21/2025 privind indexarea cu rata inflației a impozitelor și taxelor locale pentru anul fiscal 2026 – inițiator primar comună;
 Primarul comunei Joiţa citeşte referatul de aprobare. Raportul este prezentat de către contabil.
Comisiile de specialitate prezintă aviz favorabil.
Li se aduce la cunoștință domnilor consilieri că art.491 din Codul fiscal prevede aprobarea indexării cu rata inflației pentru anul viitor să se efectueze prin hotărâre de consiliu cel târziu la data de 30 aprilie a anului curent.
Nu mai sunt alte discuții si se supune la vot proiectul de hotărâre prezentat si dezbătut. Se înregistrează următorul rezultat: 13(treisprezece) voturi ,,pentru”. Consiliul local Joiţa adoptă HCL  Joiţa cu nr.  21 /30.04.2025.
Al cincilea proiect: Proiect de hotărâre nr. 22/2025 privind aprobarea contractării şi garantării unei finanțări rambursabile interne în valoare de 23.500.000 lei - inițiator primar comună;
 Primarul comunei Joiţa citeşte referatul de aprobare. Raportul este prezentat de către contabil.
Comisiile de specialitate prezintă aviz favorabil.
Este invitat domnul avocat care este și consultatntul financiar pentru acest imprumut oferă informațiile referitoare la împrumut, menționează că se percepe dobanda la suma trasă, nu se percepe dobanda la toata suma daca aceasta nu este accesata toata, bani raman intr-un cont si tragem de acolo in functie de necesitate.
Mai departe domnul avocat explica pasii si anume licitatie, comisia de verificare a imprumutului si dupa dupa parcurgerea tuturor pasilor se da o hotarare de acordare a creditului de comisia abilitată, dupa aceasta hotarare se poate semna contractual cu banca declarata castigatoare.
Mai mentioneaza domnul avocat ca se putea face un imprumut prin trezorerie, dar dobanda este 2%, insa dupa acordare suma iti este virata toata si incepe sa se perceapa dobanda, insa daca nu ai plati de facut intr-un an de zile platesti dobanda degeaba si acest lucru nu este benefic financiar pentru noi.
Nu mai sunt alte discuții si se supune la vot proiectul de hotărâre prezentat si dezbătut. Se înregistrează următorul rezultat: 13(treisprezece) voturi ,,pentru”. Consiliul local Joiţa adoptă HCL  Joiţa cu nr.  22/30.04.2025.
Al șaselea proiect: Proiect de hotărâre nr. 23/2025 privind aprobarea Normelor procedurale interne pentru contractarea și/sau garantarea de finanțări rambursabile pentru Unitatea administrativ-teritorială comuna Joița - inițiator primar comună;
 Primarul comunei Joiţa citeşte referatul de aprobare. Raportul este prezentat de către consilierul achiziții publice.
Comisiile de specialitate prezintă aviz favorabil.
Domnul avocat a explicat la proiectul anterior si acest lucru.
Nu mai sunt alte discuții si se supune la vot proiectul de hotărâre prezentat si dezbătut. Se înregistrează următorul rezultat: 13(treisprezece) voturi ,,pentru”. Consiliul local Joiţa adoptă HCL  Joiţa cu nr.  23/30.04.2025.


SUPLIMENTARE:

Proiect de hotărâre nr. 24/2025 privind acordarea unui stimulent financiar tinerilor căsătoriți și pentru nou-născuți, cetățeni ai comunei Joița, județul Giurgiu – initiator primar comună
 Primarul comunei Joiţa citeşte referatul de aprobare. Raportul este prezentat de către contabil
Comisiile de specialitate prezintă aviz favorabil.
Domnul primar prezintă acest proiect și întreabă dacă doresc să mărească sumele propuse de către dumnealui.
Consilieri doresc majorarea pentru stimulentul nou-născuți de la 1500 lei la 2000 lei, pentru tinerii căsătoriți rămâne de 1000 lei, se citesc și condițiile de acordare a acestor stimulente.
Nu mai sunt alte discuții si se supune la vot proiectul de hotărâre prezentat si dezbătut. Se înregistrează următorul rezultat: 12(doisprezece) voturi ,,pentru” și 1 împotrivă domnul Pârcălăbescu Valentin. Consiliul local Joiţa adoptă HCL  Joiţa cu nr.  24/30.04.2025.

Proiect de hotărâre nr. 25/2025 privind aprobarea ajustării tarifelor de operare a CMID Frătești și încheierii unui Act adițional la Contractul de Delegare a gestiunii serviciului de operare a Centrului de management integrat al deșeurilor Frătești, inclusiv a Stației de sortare și a Stației de compostare nr. 3/30.10.2023, precum și acordarea mandatului special, acordat expres, reprezentantului comunei Joița în acest sens – initiator primar comună
 Primarul comunei Joiţa citeşte referatul de aprobare. Raportul este prezentat de către consilierul achiziții publice.
Comisiile de specialitate prezintă aviz favorabil.
Domnul primar citește adresa de la Eco Sud și explică ajustarea de prețuri care sunt doar pentru groapă, nu pentru cetățeni, menționează că a cerut firmei de salubrizare să nu mărească tariful la salubrizare anul asta.
Nu mai sunt alte discuții si se supune la vot proiectul de hotărâre prezentat si dezbătut. Se înregistrează următorul rezultat: 12(doisprezece) voturi ,,pentru” și 1 antinere domnul balan Visinel. Consiliul local Joiţa adoptă HCL  Joiţa cu nr.  25/30.04.2025.

Probleme diverse:
 Solicitare preot Parohia Bacu 2514/29.04.2025 solicită sprijin pentru amenajarea unor facilități sanitare adecvate.
Domnul primar împreună cu domnii consilieri au spus că o să ceară ofertă și de la firma ADP Joița și  o compară cu oferta primită penmtru montare containere cu aceasta utilitate si se va accepta ofetra cea mai mica si avantajoasă.
Domnul primar doreste niste acorduri de principiu pentru urmatoarele:
· Pentru ziua comunei ce o să aibă loc in iulie, dacă sunt de acord pentru demararea procedurilor domnii consilieri, acestia sunt de acord.
· Pentru a gasi o firma care să întocmeasca SF-ul de la scoala si gradinita cu program prelungit, dacă sunt de acord pentru demararea procedurilor domnii consilieri, acestia sunt de acord.
· Pietruirea drumurilor din comuna care nu au fost pitruite anul trecut, dacă sunt de acord pentru demararea procedurilor domnii consilieri, acestia sunt de acord.
· Ajutoare de urgenta pentru cele doua familii aflate in tr-o situatie precară, cea din Joita i-a luat foc casa si cea din Bacu unde au ramas 3 copii in grija bunicilor si au nevoie de extinderea locuintei, dacă sunt de acord pentru demararea procedurilor domnii consilieri, acestia sunt de acord.
· Pe drumul de beton  Podu banului si Transformator montare indicatoare, o insulita la intersectia cu DJ 601A si treceri de pietoni acolo unde este necesar, dacă sunt de acord pentru demararea procedurilor domnii consilieri, acestia sunt de acord.

Este prezent la sedinta si fiul chinezului care se ocupa de reteau de gaz din comuna, se discuta problema extinderilor de gaz în comună, domnul primar doreste  contractul de concesionare care este de acum 15-20 de ani de la dumnealor, plansele si schitele retelelor de gaz precum si situatia robinetilor de concesie a acestora, se mai solicita si o miscorare cost la extinderea retelei de gaz de catre cetateni.
Mai sunt discuții și pe alte teme.
Întrucât, nu mai intervine nimeni, se supune la vot încheierea lucrărilor şedinţei, propunere acceptată şi votată de către cei 13(treisprezece) consilieri locali din numărul de 13 (treisprezece) membri ai Consiliului Local Joiţa stabilit prin ordin al prefectului. Şedinţa se încheie la ora 1100.

     Președinte de ședință,		                                                     Contrasemnează
    Neagu Laurențiu Ionuț	                                                                 Secretar general,
                                                                                                             Catrina Roxana - Elena
